proxectonos/corpus_dominio_legal_administrativo_tmp huggingface dataset:
ORDE do 22 de outubro de 2001 pola que se modifica a do 10 de abril de 2000, pola que se convocan subvencións a empresas vinculadas co sector audiovisual para apoia-lo desenvolvemento e a producción audiovisual en lingua galega.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 31/10/2001

A Consellería de Cultura, Comunicación Social e Turismo, dictou a Orde do 10 de abril de 2000 (DOG nº 77, do 19 de abril) pola que se convoca e regula o réxime de concesión de subvencións a empresas vinculadas co sector audiovisual para apoia-lo desenvolvemento de proxectos de producción audiovisual así como a producción audiovisual en lingua galega.
Na citada disposición, establécese como requisito indispensable para o libramento da axuda a presentación antes do 15 de novembro de 2001, da documentación acreditativa do investimento realizado así como a entrega de dúas copias da producción resultante.
Tendo en conta o interese dos proxectos presentados de cara a favorece-lo sector audiovisual no marco da Lei 6/1999, do 1 de setembro, do audiovisual de Galicia e a complexidade destes que motivou un longo proceso de avaliación, considérase necesario amplia-lo prazo de xustificación dos investimentos levados a cabo polos beneficiarios á vista da complexidade da materialización da entrega das copias das produccións subvencionadas con carácter plurianual.
En consecuencia, en uso das atribucións que me son conferidas,
DISPOÑO:
Artigo único.-Modifícase o punto primeiro do artigo 24 da Orde do 10 de abril de 2000 na modalidade de axudas á producción audiovisual en lingua galega para expedientes plurianuais que queda redactado como segue:
«As productoras subvencionadas quedarán obrigadas a presentar un resumo dos investimentos realizados antes do 15 de novembro de cada exercicio económico do que se trate, entregándolle á Consellería de Cultura, Comunicación Social e Turismo xustificación do investimento efectuado mediante xustificantes orixinais, ou fotocopia compulsada, dos gastos realizados así como a súa relación detallada. Así mesmo, deberán facer entrega de dúas copias da producción resultante e un vídeo promocional á Dirección Xeral de Comunicación Social e Audiovisual da Consellería de Cultura, Comunicación Social e Turismo antes do 27 de decembro de 2001».
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 22 de outubro do 2001.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 24 de outubro de 2001, da Dirección Xeral de Montes e Medio Ambiente Natural, pola que se fixan as normas do sorteo de permisos de pesca en coutos para a temporada de 2002.
CONSELLERÍA DE MEDIO AMBIENTE — III. OUTRAS DISPOSICIÓNS — 31/10/2001

De conformidade co establecido no artigo 34 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio), correspóndelle a esta dirección xeral fixa-las normas que rexerán o sorteo de permisos de couto para pescadores.
Para a temporada de pesca do 2002 as normas do sorteo de permisos serán as seguintes:
-As solicitudes presentaranse antes das 14 horas do 15 de novembro no rexistro do Servicio Provincial de Medio Ambiente Natural que corresponda, ou mediante os procedementos descritos no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común.
-Os solicitantes soamente poderán figurar nunha solicitude persoal ou de grupo, segundo o caso, para os sorteos de troita e reo ou de salmón. Tódalas solicitudes faranse de xeito persoal e a estas terase que xuntar unha copia do documento nacional de identidade. Os peticionarios dunha mesma solicitude deberán obter permisos para os mesmos lotes ou coutos de pesca, tanto nas solicitudes de salmón como nas de troita e reo. As solicitudes serán de ámbito provincial.
-En cada Servicio Provincial de Medio Ambiente Natural e na Dirección Xeral de Montes e Medio Ambiente Natural estarán á disposición dos pescadores os correspondentes modelos de solicitude.
-O sorteo terá lugar nos servicios provinciais de Medio Ambiente Natural o día 26 de novembro.
-A hora do sorteo será a das 12 horas do día 26 de novembro de 2001.
-O sorteo será público e consistirá na extracción dun número. O solicitante a quen corresponda ese número será o primeiro en elixi-lo día e o lugar de pesca, continuándose por orde correlativa, e de selección de permisos e outras normas complementarias serán establecidas por cada Servicio Provincial de Medio Ambiente Natural e expostas no taboleiro de anuncios de cada Delegación Provincial da Consellería de Medio Ambiente.
-A normativa de funcionamento dos coutos será a que estableza a orde anual de pesca continental para a temporada 2002. Os permisos serán outorgados con esta condición e sen que os posibles cambios na normativa poidan dar lugar a cambios de permisos, excepto no caso concreto de que se prohíba a práctica de pesca na data ou no couto obtido.
-Os solicitantes serán notificados respecto do día e a hora en que poderán elixi-los permisos, por si ou mediante representante acreditado. Unha vez efectuada a elección aboarán o importe dos permisos e, despois da exhibición da licencia de pesca, seranlles expedidos ó seu nome ou ó dos seus representados. Estes permisos terán a condición de persoais e intransferibles.
Santiago de Compostela, 24 de outubro de 2001.
Tomás Fernández-Couto Juanas
Director xeral de Montes e Medio Ambiente Natural
RESOLUCIÓN do 15 de outubro de 2001 pola que se ordena a publicación do acordo do Consello da Xunta de Galicia do 4 de outubro de 2001 polo que se declaran festas de Galicia de interese turístico na provincia de Ourense a Festa do Pemento de Arnoia e a Festa dos Maios de Ourense.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 31/10/2001

O Consello da Xunta de Galicia na súa reunión do día 4 de outubro de 2001 adoptou, por proposta do conselleiro de Cultura, Comunicación Social e Turismo, o seguinte acordo:
Declarar festas de Galicia de interese turístico na provincia de Ourense a Festa do Pemento de Arnoia e a Festa dos Maios de Ourense, de conformidade co establecido no Decreto 39/2001, do 1 de febrerio, de refundición en materia de Consello Galego de Turismo, declaración de municipio turístico galego e declaracións de festas de Galicia de interese turístico.
En cumprimento do disposto no artigo 28 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 15 de outubro de 2001.
Jesús Pérez Varela
Conselleiro de Cultura, Comunicación Social
e Turismo
DECRETO 281/2001, do 4 de outubro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da obra de acondicionamento do treito Agolada-Rodeiro. Treito: Agolada-Rodeiro. (Clave: N/PO/89.17).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 31/10/2001

Con data do 30 de abril do 1999 o director xeral de Obras Públicas, por delegación do conselleiro
de Política Territorial, Obras Públicas e Vivenda, aprobou o proxecto de trazado da obra de acondicionamento do treito Agolada-Rodeiro. Treito: Agolada-Rodeiro. Clave: N/PO/89.17.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día catro de outubro de dous mil un,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación, no proxecto de trazado da obra de acondicionamento do treito Agolada-Rodeiro. Treito: Agolada-Rodeiro. Clave: N/PO/89.17.
Santiago de Compostela, catro de outubro de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
DECRETO 282/2001, do 11 de outubro, polo que se acepta a cesión a título gratuíto a favor da Comunidade Autónoma da estrada provincial de Outeiro de Rei por Arcos ó Castro, sita nos termos municipais de Outeiro de Rei ó Castro de Rei.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 31/10/2001

O Pleno da Deputación Provincial de Lugo aprobou, en sesión ordinaria con data do 25 de xuño de 2001, a iniciación do expediente de cambio de titularidade, a favor da Comunidade Autónoma de Galicia da estrada provincial que vai desde Outeiro de Rei por Arcos ó Castro (sita nos termos municipais de Outeiro de Rei e Castro de Rei); facultando ó mesmo tempo o presidente da deputación provincial para a sinatura do convenio que con tal fin se elabore.
Con data do 8 de outubro de 2001 asinouse o convenio de cambio de titularidade da mencionada estrada entre o presidente da Deputación Provincial
de Lugo e o conselleiro de Política Territorial, Obras Públicas e Vivenda.
Conforme o sinalado no artigo 5 da Lei de estradas autonómica 4/1994, do 14 de setembro, logo de acuerdo entre as administracións afectadas, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día once de outubro de dous mil un
DISPÓN:
Artigo 1º
Apróbase o cambio de titularidade a favor da Comunidade Autónoma da estrada provincial CP-39-01 Outeiro de Rei por Arcos ó Castro, sita nos termos municipais de Outeiro de Rei e Castro de Rei, que ten unha lonxitude de 11,7 km, con orixe no p.k. 513,6 da estrada C.N. VI Madrid-A Coruña e remate na intersección coa estrada C.L. LU-V.P 1101 de Rozas a Abadín, p.k. 5 (termo municipal de Castro de Rei).
Artigo 2º
A entrega da vía formalizarase mediante a sinatura da correspondente acta en documento público.
Artigo 3º
A estrada incorporarase á relación de estradas de titularidade autonómica como sinala o artigo 4 da Lei 4/1994, do 14 de setembro, de estradas de Galicia. A aprobación da dita relación farase conforme o plan de estradas.
A mencionada estrada estará catalogada funcionalmente como rede primaria complementaria e pasarase a denominar como LU-115 Outeiro de Rei (N-VI)-Castro de Rei.
Artigo 4º
Correspóndenlle á Xunta de Galicia, a partir da formalización da entrega tódalas actividades de xestión, mantemento, conservación e explotación da vía; así como o exercicio das funcións de disciplina viaria e calquera outra que puidese corresponderlle como nova Administración titular da estrada.
Artigo 5º
De acordo cos artigos 78 e 79 da Lei 3/1985, do patrimonio da Comunidade Autónoma, e 150 a 152 do seu regulamento, a estrada deberase incorporar ó inventario xeral de bens da Comunidade Autónoma, quedando adscrita á Consellería de Política Territorial, Obras Públicas e Vivenda.
Disposición derradeira
Facúltase o conselleiro de Política Territorial, Obras Públicas e Vivenda para dicta-los actos que sexan precisos para a efectividade deste decreto.
Santiago de Compostela, once de outubro de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda
RESOLUCIÓN conxunta do 24 de outubro de 2001, da Consellería da Presidencia e Administración Pública e da Consellería de Agricultura, Gandería e Política Agroalimentaria, pola que se adxudican as bolsas correspondentes ó Programa de Investigación Agraria do Plan Galego de Investigación e Desenvolvemento Tecnolóxico, convocadas no anexo IV da Orde do 6 de xullo de 2001 (Diario Oficial de Galicia do 1 de agosto).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/10/2001

A Orde do 6 de xullo de 2001 (DOG do 1 de agosto), pola que se aproban as bases que rexerán as convocatorias de axudas e de bolsas correspondentes ó Programa de Investigación Agraria do Plan Galego de Investigación e Desenvolvemento Tecnolóxico, prevé no seu anexo IV a concesión das prórrogas predoutoraias para a realización de teses de doutoramento en temas agrarios.
As solicitudes admitidas para participar na dita convocatoria foron estudiadas pola correspondente comisión, designada polo director xeral de Desenvolvemento Rural da Consellería de Agricultura, Gandería e Política Agroalimentaria e polo secretario xeral de Investigación e Desenvolvemento da Consellería da Presidencia e Administración Pública, segundo o disposto na base 6 da dita convocatoria. De acordo coa proposta eleborada pola dita comisión,
RESOLVEMOS:
Primeiro.-Concedérlle-la prórroga predoutoral para un novo período de seis meses, comprendido entre o día 1 de outubro de 2001 e o 31 de marzo de 2001, ós bolseiros que obtiveron a primeira prórroga por resolución conxunta da Secretaría Xeral de Investigación e Desenvolvemento e da Dirección Xeral de Desenvolvemento Rural, do 23 de agosto de 2001 (DOG do 1 de agosto) e que a continuación se relacionan:
-Ulloa Guitián, Monserrat (DNI: 34264187-Y).
-Santoalla Lorenzo, Mª Concepción (DNI: 33331279-R).
Segundo.-Contra esta resolución poderán os interesados interpoñer potestativamente recurso de reposición ante o mesmo órgano no prazo dun mes, contado a partir do día seguinte ó da publicación desta resolución no Diario Oficial de Galicia. De non estima-la interposición deste recurso, poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ó da publicación desta resolución no Diario Oficial de Galicia
Disposición derradeira
Esta resolución entrará en vigor ó día seguinte ó da súa publicación no Diario Oficial de Galicia.
Santiago de Compostela, 24 de outubro de 2001.
P.D. (Orde 6-7-2001)P.D. (Orde 6-7-2001)
(DOG do 1 de agosto)(DOG do 1 de agosto)
Alejandro Martínez-Geijo Nogueira-SoaresMiguel Ángel Ríos Fernández
Director xeral de Desenvolvemento RuralSecretario xeral de Investigación
e Desenvolvemento
ORDE do 8 de outubro de 2001, conxunta da Consellería da Presidencia e Administración Pública e da Consellería de Cultura, Comunicación Social e Turismo, pola que se amplía o prazo de presentación dos xustificantes de gasto das axudas concedidas ó amparo da Orde do 4 de xullo de 2001, conxunta da Consellería da Presidencia e Administración Pública e da Consellería de Cultura, Comunicación Social e Turismo, pola que se aproban as bases que rexerán as convocatorias de axudas e bolsas correspondentes ó Programa de Tecnoloxías da Información e das Comunicacións do Plan Galego de Investigación e Desenvolvemento Tecnolóxico (Diario Oficial de Galicia número 136, do 13 de xullo).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/10/2001

As consellerías da Presidencia e Administración Pública e Cultura, Comunicación Social e Turismo dictaron a orde conxunta do 4 de xullo de 2001, pola que se aproban as bases que rexerán as convocatorias de axudas e de bolsas correspondentes ó Programa de Tecnoloxías da Información e das Comunicacións do Plan Galego da Investigación e Desenvolvemento Tecnolóxico, e se procede á súa convocatoria.
No punto 9 do anexo II da devandita orden establécese que o prazo de que dispoñen os beneficiarios de proxectos de investigación empresarial para achega-los documentos requiridos para proceder ó libramento das axudas correspondentes finaliza o 31 de outubro, do exercicio correspondente á anualidade de que se trata.
Tendo en conta o atraso producido na resolución das devanditas axudas, motivado polo longo proceso de avaliación dos proxectos, considérase preciso amplia-lo prazo de xustificación dos investimentos realizados no ano 2001 polos beneficiarios destas axudas.
En consecuencia, no uso das atribucións que nos foron concedidas
DISPOMOS:
Artigo único.-Amplia-lo prazo de presentación dos xustificantes correspondentes ós investimentos do ano 2001 das axudas concedidas ó amparo do anexo II da Orde do 4 de xullo de 2001, conxunta da Consellería da Presidencia e Administración Pública e da Consellería de Cultura, Comunicación Social e Turismo, ata o día 23 de novembro de 2001.
Santiago de Compostela, 8 de outubro de 2001.
Jaime Pita VarelaJesús Pérez Varela
Conselleiro da PresidenciaConselleiro de Cultura
e Administración PúblicaComunicación Social e Turismo
DECRETO 280/2001, do 4 de outubro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da obra de acondicionamento da estrada PO/VP-2408. Treito: Portodemouros-Vila de Cruces. (Clave: N/PO/90.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 31/10/2001

Con data do 18 de novembro do 1998 o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado da obra de acondicionamento da estrada PO/VP-2408. Treito: Portodemouros-Vila de Cruces. Clave: N/PO/90.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día catro de outubro de dous mil un,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación, no proxecto de trazado da obra de acondicionamento da estrada PO/VP-2408. Treito: Portodemouros-Vila de Cruces. Clave: N/PO/90.1.
Santiago de Compostela, catro de outubro de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
DECRETO 277/2001, do 25 de outubro, polo que se dispón que cese Aurelio Miras Portugal como director xeral de Turismo da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 26/10/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día vintecinco de outubro de dous mil un,
DISPOÑO:
Que cese, por pase a outro destino, Aurelio Miras Portugal como director xeral de Turismo da Consellería de Cultura, Comunicación Social e Turismo, agradecéndolle os servicios prestados.
Santiago de Compostela, vintecinco de outubro de dous mil un.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
CORRECCIÓN de erros.-Orde do 16 de xullo de 2001 pola que se autoriza a apertura e funcionamento do centro privado Aprevar de Lugo, para imparti-lo ciclo formativo de grao medio de carrocería.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/10/2001

Advertido erro na versión galega da devandita orde, publicada no DOG nº 164, do venres, 24 de agosto de 2001, cómpre face-la seguinte corrección:
Na páxina 11.351, no anexo, onde di: «1 ciclo formativo de grao superior de carrocería (2 unidades, 20 postos escolares/unidade)»; debe dicir: «1 ciclo formativo de grao medio de carrocería (2 unidades, 20 postos escolares/unidade)».
DECRETO 279/2001, do 25 de outubro, polo que se nomea a Mª Ángeles Antón Vilasánchez directora xeral de Turismo da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 26/10/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei de Galicia 11/1988, do 20 de outubro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día vintecinco de outubro de dous mil un,
Nomeo a Mª Ángeles Antón Vilasánchez directora xeral de Turismo da Consellería de Cultura, Comunicación Social e Turismo.
Santiago de Compostela, vintecinco de outubro de dous mil un.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
DECRETO 278/2001, do 25 de outubro, polo que se nomea a Aurelio Miras Portugal secretario xeral para as Relacións coas Comunidades Galegas da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 26/10/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei de Galicia 11/1988, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día vintecinco de outubro de dous mil un,
Nomeo a Aurelio Miras Portugal secretario xeral para as Relacións coas Comunidades Galegas da Xunta de Galicia.
Santiago de Compostela, vintecinco de outubro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
RESOLUCIÓN do 18 de outubro de 2001 pola que se emprazan as partes interesadas no recurso contencioso-administrativo número 01/0001208/2001 JL, interposto por Encarnación Sueiro Domínguez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 26/10/2001

Con data do 11 de outubro de 2001 recibiuse escrito do secretario da Sala do Contencioso-Administrativo do Tribunal Superior de Xustiza de Galicia polo que reclama o expediente administrativo correspondente ó recurso 01/0001208/2001 JL, interposto por Encarnación Sueiro Domínguez contra a resolución do secretario xeral de Investigación e Desenvolvemento (por delegación do conselleiro da Presidencia e Administración Pública) do 21 de maio de 2001 pola que se denegaba axuda dunha solicitude de bolsa para a realización dunha estadía, presentada ó abeiro do anexo V da Orde do 1 de febrero de 2001(DOG do 6 de febreiro).
Esta consellería, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda remitirlle o correspondente expediente á dita sala, debendo notificarlles esta resolución a cantos aparezan como interesados nel, emprazándoos para que poidan constituírse en parte nos autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días contados a partir do día seguinte ó de publicación desta resolución no DOG.
Santiago de Compostela, 18 de outubro de 2001.
P.D. (Orde 22-2-1999)
Pablo Figueroa Dorrego
Secretario xeral da Consellería da Presidencia
e Administración Pública
ORDE do 25 de outubro de 2001 pola que se modifica a do 11 de febreiro de 1998, pola que se regula a tramitación anticipada de expedientes de gasto.
CONSELLERÍA DE ECONOMÍA E FACENDA — I. DISPOSICIÓNS XERAIS — 29/10/2001

Con posterioridade á publicación da dita orde percibiuse a necesidade de tramitar expedientes de gasto de carácter plurianual no período do 20 de outubro ó 31 de decembro, cando non existe proxecto de orzamento para aqueles gastos consecuencia de necesidades propias do normal funcionamento dos servicios.
En virtude do exposto,
DISPOÑO:
Artigo único.-Modifícase o texto do punto 2.2 do artigo 2º da Orde do 11 de febreiro de 1998, que quedará redactado da seguinte forma:
2.2. Os expedientes de contratación con varias anualidades poderán ser autorizados cando concorran as circunstancias previstas nos puntos 1.1, 1.2 e 1.3 do artigo 1º desta orde e, en todo caso, quedarán sometidos ós principios xerais de carácter orzamentario e, en particular, ó disposto no artigo 58 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 25 de outubro de 2001.
José Antonio Orza Fernández
Conselleiro de Economía e Facenda
ORDE do 3 de outubro de 2001 pola que se determina o sometemento dos incentivos á contratación dirixidos a favorece-la conciliación da vida laboral e familiar ó Regulamento (CE) 69/2001, da comisión, do 12 de xaneiro.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 29/10/2001

Os incentivos á contratación dirixidos a favorece-la conciliación da vida laboral e familiar establecidos na orde da Consellería de Familia e Promoción do Emprego, Muller e Xuventude do 9 de maio de 2001 (DOG nº 92, do 14 de maio), como modalidade de axuda estatal ó emprego queda sometida á normativa europea.
Polo exposto, e para a súa adecuación ó dereito comunitario,
DISPOÑO:
Artigo único.-Os incentivos á contratación dirixidos a favorece-la conciliación da vida laboral e fami
liar establecidos na Orde do 9 de maio de 2001 (DOG nº 92, do 14 de maio) quedan sometidos ó réxime de axudas de minimis, polo tanto estas axudas non poderán exceder ós límites cuantitativos establecidos no Regulamento (CE) 69/2001, da Comisión, do 12 de xaneiro, relativo á aplicación dos artigos 87 e 88 do Tratado CE ás axudas de minimis (DOCE nº L10, do 13-1-2001).
En consecuencia, xa non é de aplicación a condición establecida para o pagamento no artigo 11.3º da Orde do 9 de maio de 2001.
Disposicións derradeiras
Primeira.-Facúltase o director xeral de Fomento do Emprego para que dicte, no ámbito da súas competencias, as resolucións e aclaracións necesarias para o desenvolvemento e cumprimento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 3 de outubro de 2001.
Manuela López Besteiro
Conselleira de Familia e Promoción do Emprego,
Muller e Xuventude
ORDE do 8 de outubro de 2001 pola que se amplía o prazo de presentación dos xustificantes de gasto das axudas concedidas ó amparo da Orde do 23 de marzo de 2001 pola que se aproban as bases que rexerán as convocatorias de axudas e bolsas correspondentes ó Programa de Apoio á Innovación do Plan Galego de Investigación e Desenvolvemento Tecnolóxico e se procede á súa convocatoria (Diario Oficial de Galicia número 68, do 5 de abril).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/10/2001

Por orde da Consellería da Presidencia e Administración Pública do 23 de marzo de 2001, apróbanse as bases que rexerán as convocatorias de axu
das e bolsas correspondentes ó Programa de Apoio á Innovación do Plan Galego de Investigación e Desenvolvemento Tecnolóxico e se procede á súa convocatoria.
No punto 9 do anexo II da devandita orde establécese que o prazo de que dispoñen os beneficiarios de proxectos de investigación empresarial para achega-los documentos requiridos para proceder ó libramento das axudas correspondentes finaliza o 31 de outubro do exercicio correspondente á anualidade de que se trate.
Tendo en conta o atraso producido na resolución das devanditas axudas, motivado polo longo proceso de avaliación dos proxectos, considérase preciso amplia-lo prazo de xustificación dos investimentos realizados no ano 2001 polos beneficiarios destas axudas.
En consecuencia, no uso da atribución que me foi concedida,
DISPOÑO:
Artigo único.-Amplia-lo prazo de presentación dos xustificantes correspondentes ós investimentos do ano 2001 das axudas concedidas ó amparo do anexo II da Orde do 23 de marzo de 2001, da Consellería da Presidencia e Administración Pública, ata o día 23 de novembro de 2001.
Santiago de Compostela, 8 de outubro de 2001.
Jaime Pita Varela
Conselleiro da Presidencia e Administración Pública
ORDE do 16 de outubro de 2001 pola que se amplía o prazo de presentación dos xustificantes de gasto das axudas concedidas ó amparo da orde conxunta da Consellería da Presidencia e Administración Pública e da Consellería de Pesca, Marisqueo e Acuicultura do 3 de abril de 2001, pola que se aproban as bases que rexerán as convocatorias de axudas e de bolsas correspondentes ó Programa de Investigación Mariña do Plan Galego de Investigación e Desenvolvemento Tecnolóxico (Diario Oficial de Galicia número 77, do 20 de abril).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/10/2001

A Consellería da Presidencia e Administración Pública e a Consellería de Pesca, Marisqueo e Acuicultura dictaron a orde conxunta do 3 de abril de 2001, pola que se aproban as bases que rexerán as convocatorias de axudas e de bolsas correspondentes ó Programa de Investigación Mariña do Plan Galego de Investigación e Desenvolvemento Tecnolóxico, e se procede á súa convocatoria.
No punto 9 do anexo II da devandita orden establécese que o prazo de que dispoñen os beneficiarios de proxectos de investigación empresarial para achega-los documentos requiridos para proceder ó libramento das axudas correspondentes finaliza o 31 de
outubro, do exercicio correspondente á anualidade de que se trata.
Tendo en conta o atraso producido na resolución das devanditas axudas, motivado polo largo proceso de avaliación dos proxectos, considérase preciso amplia-lo prazo de xustificación dos investimentos realizados no ano 2001 polos beneficiarios destas axudas.
En consecuencia, no uso das atribucións que nos foron concedidas,
DISPOÑEMOS:
Artigo único.-Amplia-lo prazo de presentación dos xustificantes correspondentes ós investimentos do ano 2001 das axudas concedidas ó amparo do anexo II da Orden do 3 de abril de 2001, conxunta da Consellería da Presidencia e Administración Pública e da Consellería de Pesca, Marisqueo e Acuicultura, ata o día 23 de novembro de 2001.
Santiago de Compostela, 16 de outubro de 2001.
Jaime Pita VarelaEnrique César López Veiga
Conselleiro da Presidencia eConselleiro de Pesca, Marisqueo
Administración Públicae Acuicultura
ORDE do 15 de outubro de 2001 pola que se declara de interese galego a Fundación Preescolar na Casa e se inscribe no Rexistro Auxiliar de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/10/2001

Visto o expediente tramitado por instancia da Fundación Preescolar na Casa para a súa declaración de interese galego e a conseguinte inscrición no Rexistro de Fundacións da Xunta de Galicia.
Resultando que a Consellería da Presidencia e Administración Pública, pola súa Orde do 21 de setembro de 2001 (Diario Oficial de Galicia do 10 de outubro), clasificou como de interese social a citada fundación e a adscribiu á Consellería de Educación e Ordenación Universitaria.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado por Decreto 248/1992, do 18 de xuño, e as demais disposicións de xeral e pertinente aplicación, e máis concretamente as normas básicas contidas na Lei 30/1994, do 24 de novembro, de fundacións e de incentivos fiscais á participación privada en actividades de interese xeral.
Considerando que a correspondente escritura fundacional e de aprobación dos estatutos son conformes co establecido nos artigos 5, 6 e 7 da Lei 7/1983,
do 22 de xuño (Diario Oficial de Galicia nº 89, do 20 de xullo), e coas demais disposicións aplicables.
Considerando que os fins e demais elementos organizativos da Fundación Preescolar na Casa cumpren cos requisitos e condicións sinalados nos artigos 1 e 13 da mencionada Lei 11/1991 (Diario Oficial de Galicia nº 219, do 12 de novembro), para a súa declaración de interese galego, así como coas condicións básicas determinadas na devandita Lei 30/1994.
Considerando que este expediente o promoveron persoas lexitimadas para iso, e que na súa tramitación se cumpriron os requisitos legais e regulamentarios esixidos, tanto pola lexislación autonómica en materia de fundacións de interese galego como polas normas básicas establecidas na Lei 30/1994.
Esta consellería, consonte o disposto no artigo 32.3º do devandito regulamento, logo do informe da asesoría xurídica deste departamento,
RESOLVE:
Primeiro.-Declarar de interese galego a Fundación Preescolar na Casa coa conseguinte aprobación dos seus estatutos e dos demais aspectos recollidos na orde de clasificación publicada no DOG do 10 de outubro de 2001.
Segundo.-Ordena-la súa inscrición no Rexistro Auxiliar de Fundacións deste protectorado, logo da publicación desta orde no Diario Oficial de Galicia; tendo esta publicación e inscrición o carácter constitutivo que determinan os artigos 33.3º do Decreto 248/1992 e o 8 da Lei 7/1983, así como o artigo 3 da referida Lei 30/1994.
Terceiro.-Esta disposición pon fin á vía administrativa, consonte co establecido no artigo 109.c) da Lei 30/1992, de réxime xurídico das administracións públicas e do procedemento administrativo común.
Santiago de Compostela, 15 de outubro de 2001.
Celso Currás Fernández
Conselleiro de Educación e Ordenación Universitaria
ORDE do 3 de outubro de 2001 pola que se determina o sometemento das axudas e subvencións ás empresas cualificadas como iniciativas de emprego de base tecnolóxica ó Regulamento (CE) 70/2001, da comisión, do 12 de xaneiro.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 29/10/2001

O réxime de axudas e subvencións para as empresas cualificadas como Iebt's está establecido na orde da Consellería de Familia e Promoción do Emprego, Muller e Xuventude do 29 de xuño de 2001 (Diario Oficial de Galicia nº 135, do 12 de xullo) en relación coa Orde do 23 de febreiro de 2001 pola que se establece un programa de apoio ás iniciativas de emprego de base tecnolóxica (Diario Oficial de Galicia nº 47, do 7 de marzo).
O dito réxime ten por finalidade favorece-la creación de emprego en pequenas empresas de carácter innovador con contido científico e/ou tecnolóxico a través dunha graduación da contía da axuda por cada emprego creado en atención a diferentes criterios relacionados coa concorrencia de determinados gastos que se configuran na orde citada como diferentes modalidades dunha axuda única e ten por obxecto promove-la creación de novos empregos.
Como axuda ó emprego queda sometida á normativa europea relativa ó desenvolvemento rexional mediante o apoio ós investimentos e á creación de emprego.
Polo exposto, e para a adecuación do dito réxime de axudas ó dereito comunitario,
DISPOÑO:
Artigo único.
1. O réxime de axudas e subvencións ás empresas cualificadas como iniciativas de emprego de base tecnolóxica establecido na Orde do 29 de xuño de 2001 (Diario Oficial de Galicia nº 135, do 12 de xullo), seralle de aplicación o Regulamento (CE) 70/2001, da comisión, do 12 de xaneiro de 2001, relativo á aplicación dos artigos 87 e 88 do Tratado CE ás axudas estatais ás pequenas e medianas empresas (DOCE nº L10, do 13 de xaneiro).
2. Non obstante o anterior, a axuda correspondente ós postos de traballo creados no ano 2000 que poidan ser obxecto de subvención non poderán excede-los límites cuantitativos establecidos no Regulamento (CE) 69/2001, da comisión, do 12 de xaneiro de 2001, relativo á aplicación dos artigos 87 e 88 do Tratado CE ás axudas de minimis (DOCE nº L10, do 13 de xaneiro).
3. En consecuencia, xa non é de aplicación a condición establecida para o pagamento no artigo 16.4º da Orde do 29 de xuño de 2001.
Disposicións derradeiras
Primeira.-Facúltase o director xeral de Fomento do Emprego para que dicte, no ámbito da súas competencias, as resolucións e aclaracións necesarias para o desenvolvemento e cumprimento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 3 de outubro de 2001.
Manuela López Besteiro
Conselleira de Familia e Promoción do Emprego,
Muller e Xuventude
CORRECCIÓN de erros.-Orde do 16 de novembro de 2000 pola que se autoriza o cambio de denominación do Centro Público Integrado Eugenio López e López de Laxe (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/01/2001

Advertidos erros na devandita orde, publicada no DOG número 237, do xoves 7 de decembro de 2000, cómpre face-las oportunas correccións:
-Na páxina 16.171, onde di: «Nova denominación: Centro Público Integrado Cabo de Área», debe dicir: «Nova denominación: Centro Público Integrado Cabo da Área».
RESOLUCIÓN do 26 de decembro de 2000, da Dirección Xeral de Ordenación Educativa e Formación Profesional, pola que se autorizan as estadías formativas en empresas ou institucións destinadas a funcionarios docentes non universitarios para o curso 2000-2001.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/01/2001

En virtude da Orde do 26 de xullo de 2000 (DOG do 4 de agosto), pola que se convocan estadías formativas en empresas ou institucións para o curso 2000-2001, destinadas a funcionarios docentes non universitarios e se aproban as súas bases de concesión, esta dirección xeral
RESOLVE:
Primeiro.-Autoriza-las estadías formativas en empresas ou institucións para o curso 2000-2001 que figuran no anexo I desta resolución.
Segundo.-Non autoriza-las estadías formativas en empresas ou institucións para o curso 2000-2001 que figuran no anexo II desta resolución por non cumprir coas bases da convocatoria, sendo polo tanto excluídas ou ben por presenta-la súa renuncia conforme se establece na orde de convocatoria.
Santiago de Compostela, 26 de decembro de 2000.
Mª Pilar del Mar Pérez Marsó
Directora xeral de Ordenación Educativa
e Formación Profesional
ORDE do 18 de xaneiro de 2001 pola que se clasifican postos de traballo reservados a funcionarios/as de Administración local con habilitación de carácter nacional da Deputación Provincial de Ourense.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/01/2001

A Deputación Provincial de Ourense, en sesión ordinaria do Pleno provincial celebrada o día 27 de outubro de 2000, adoptou o acordo relativo á creación do posto de colaboración de vicesecretario/a, reservado a funcionarios/as de Administración local con habilitación de carácter nacional, propoñendo a súa clasificación en clase primeira.
O artigo 2.g) do citado Real decreto 1732/1994, do 29 de xullo, establece que os postos de colaboración poden ser creados discrecionalmente polas corporacións locais e serán clasificados por proposta daquelas administracións polo órgano competente da Comunidade Autónoma.
Por todo isto, en aplicación do establecido nos artigos 2.g) e 9 do Real decreto 1732/1994, do 29 de xullo, e no uso da atribución do artigo 13.2º 17 da Lei 4/1988, do 26 de maio, da función pública de Galicia, esta consellería
DISPÓN:
O posto de traballo de vicesecretario/a da Deputación Provincial de Ourense, clasifícase en clase primeira (1ª), reservándose a funcionarios/as de Administración local con habilitación de carácter nacional da subescala de secretaría, categoría superior.
Contra a presente orde que pon fin á vía administrativa, poderase interpoñer recurso potestativo de reposición perante esta consellería, no prazo dun mes a contar desde o día seguinte ó da súa publicación no Diario Oficial de Galicia, de conformidade co establecido na Lei 30/1992, de 26 de novembro, ou poderase impugnar directamente perante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde a mesma data, segundo a Lei 29/1998, de 13 de xullo.
Santiago de Compostela, 18 de xaneiro de 2001.
Jaime Pita Varela
Conselleiro da Presidencia e Administración Pública
DECRETO 250/2001, do 20 de setembro, polo que se declara de utilidade pública e urxente execución a concentración parcelaria da zona de Dombodán-Branzá II (Arzúa-A Coruña).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 09/10/2001

As parroquias de S. Cristovo de Dombodán e Sta. Leocadia de Branzá, que pertencen ó concello de Arzúa, están situadas ó sueste da provincia da Coruña, e resultan afectadas pola concentración parcelaria aproximadamente 750 ha.
A dispersión parcelaria que presentan os terreos destas parroquias, posta de manifesto polos agricultores dela mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia, e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Dombodán-Branzá II (Arzúa-A Coruña).
Artigo 2º
O perímetro da zona será, en principio, o correspondente ós terreos de monte das parroquias de S. Cristovo de Dombodán e Sta. Leocadia de Branzá. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase o conselleiro de Agricultura, Gandería e Política Agroalimentaria para dicta-las disposicións complementarias que requira a execución do presente decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de setembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria
DECRETO 248/2001, do 20 de setembro, polo que se declara de utilidade pública e urxente execución a concentración parcelaria da zona de Dodro-Laíño (Dodro-A Coruña).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 09/10/2001

As parroquias de Sta. María de Dodro e S. Xulián de Laíño, que pertencen ó concello de Dodro, están situadas ó suroeste da provincia da Coruña, e resultan afectadas pola concentración parcelaria aproximadamente 750 ha.
A dispersión parcelaria que presentan os terreos destas parroquias, posta de manifesto polos agricultores dela mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia, e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Dodro-Laíño (Dodro-A Coruña).
Artigo 2º
O perímetro da zona será, en principio, o correspondente ós terreos non concentrados das parroquias de Sta. María de Dodro e S. Xulián de Laíño. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase o conselleiro de Agricultura, Gandería e Política Agroalimentaria para dicta-las disposicións complementarias que requira a execución do presente decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de setembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria